கொண்டு விளங்கினான். ஆனால் , பெரிய கோனாருக்கோ , சின்னக் கோனாரின் பேரப் பிள்ளைகளில் ஒருவனாய்த்தான் அவனும் தோன்றினான். அவருக்கு அவருடைய பாபுதான் ஒசத்தி ! பெரிய கோனார் தோட்டத்துக்குப் போய்விட்டார் என்று தம்பையாவின் மூலம் அறிந்த சின்னவர் சுருட்டைக் கொளுத்தலானார். " தாத்தா... உனக்குப் பெரிய தாத்தாகிட்ட பயமா ? " " பயமில்லேடா... மரியாதை !? " ம்... அவருக்குத்தான் கண்ணு தெரியலியே... நீ சுருட்டுக் குடிக்கிறேனு அவரு எப்படிப் பாப்பாரு?' " அவருக்குக் கண்ணு தெரியலேன்னா என்ன ?... எனக்குக் கண்ணு தெரியுதே... அவுரு எதிரே